Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: A prekurzorok legális ellenőrzése területén a módosított 100/1996. (VII. 12.) Korm. rendelet 13. § (1) bekezdése
Paragraph Index: 1367

2. A Magyar Köztársaság Európai Uniós csatlakozási törekvéséből adódóan fokozott figyelmet kell fordítani: — a kábítószer-ellenes tevékenységgel foglalkozó közösségi joganyag átvételére, a kábítószer-ellenes küzdelem terén működő közösségi tevékenységhez történő csatlakozás kérdéseire, — a kormányzati szintű kábítószerügyi koordináció fejlesztésére, — az Európai Uniós központokkal, illetve a Drogok és Drogfüggőség Európai Monitorozási Központjával kapcsolatot tartó nemzeti központ (focal point) kiépítésére, munkafeltételeinek biztosítására, — a kereslet- és kínálatcsökkentés terén a PHARE program keretében megvalósítható projektek kidolgozására és megvalósítására, — az adatok és információk nemzetközi forgalmában való részvételünkre — részben az INTERPOL, EUROPOL, valamint az Európa Tanács szervei felé történő jelentéstétel folytatására; illetve a REITOX-ba való bekapcsolódásra.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes